CELEX: 62014TN0126
Language: hr
Date: 2014-02-21 00:00:00
Title: Predmet T-126/14: Tužba podnesena 21. veljače 2014. – Nizozemska protiv Komisije

14.4.2014   
            
            
               HR
            
            
               Službeni list Europske unije
            
            
               C 112/61
            
         Tužba podnesena 21. veljače 2014. – Nizozemska protiv Komisije
   (Predmet T-126/14)
   2014/C 112/78
   Jezik postupka: nizozemski
   
      Stranke
   
   
      Tužitelj: Kraljevina Nizozemska (zastupnici: M. Bulterman i J. Langer)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 1. pobijane Odluke kao i njezin prilog, u dijelu u kojem se odnose na kamate u iznosu od 4 703 231,78 eura, koje Nizozemska protupravno nije obračunala na dodatne pristojbe plaćene sa zakašnjenjem i protupravno isplaćene izvozne subvencije;
            
         
               —
            
            
               podredno, da poništi članak 1. pobijane Odluke kao i njezin prilog, u dijelu u kojem se odnose na kamate u iznosu od 3 208 935,04 eura, koje Nizozemska protupravno nije obračunala na dodatne pristojbe plaćene sa zakašnjenjem;
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   Tužbom se zahtijeva djelomično poništenje Provedbene odluke Komisije 2013/763/EU оd 12. prosinca 2013. o isključenju iz financiranja Europske unije određenih izdataka nastalih za države članice na temelju Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskoga poljoprivrednog fonda za ruralni razvoj (EPFRR) (SL L 338, str. 81.)
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog se temelji na povredi obveze obrazlaganja, iz razloga što pobijana Odluka nije obrazložena na smislen i razumljiv način.
            
         
               2.
            
            
               Drugi tužbeni razlog se temelji na povredi članka 13. stavka 2. UEU-a zbog izmjene kamatne stope bez pravnog temelja u pravu Unije i/ili zbog pogrešne primjene načela ekvivalentnosti utvrđenjem da je Nizozemska u navedenom periodu obračunavala kamate za slične tražbine utemeljene na nacionalnom pravu
            
         
               3.
            
            
               Treći tužbeni razlog se temelji na povredi obveze dužne pažnje u vezi s člankom 8. stavkom 2. Uredbe (EEZ) br. 729/70 (1) i člankom 5. stavkom 2. Uredbe (EEZ) br. 595/91 (2), zato jer odluka o podnesenim zahtjevima nije donesena do 16. listopada 2006.
            
         
      (1)  Uredba Vijeća (EEZ) br. 729/70 od 21. travnja 1970. o financiranju zajedničke poljoprivredne politike (SL L 94, str. 13.).
   
      (2)  Uredba Vijeća (EEZ) br. 595/91 od 4. ožujka 1991. o nepravilnostima i povratu pogrešno plaćenih iznosa u vezi s financiranjem zajedničke poljoprivredne politike i organizacije informatičkog sustava u ovom području, kojom se stavlja izvan snage Uredba (EEZ) br. 283/72 (SL L 67, str. 11.).